EUROPA-KOMMISSIONEN Bruxelles, den 8.7.2019 COM(2019) 326 final 2019/0149(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændringen af bilag 1 og 2 til aftalen





BEGRUNDELSE 1.Forslagets genstand Dette forslag vedrører afgørelsen om fastlæggelse af den holdning, der skal indtages på Unionens vegne i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, i forbindelse med ændringen af bilag 1 og 2 til aftalen. 2.Baggrund for forslaget 2.1.Aftale mellem Det Europæiske Fællesskab og Det Schweiziske Forbund Handel med landbrugsprodukter, trådte i kraft den 1. juni 2002 (EUT L 114 af 30.4.2002, s. 132). 2.2.Blandet landbrugskomité I henhold til aftalens artikel 6 har komitéen til opgave at forvalte aftalen og sikre, at den anvendes korrekt. Komitéen kan i medfør af aftalens artikel 11 træffe beslutninger om ændringer af bilagene til aftalen. 2.3.Den påtænkte retsakt, der skal vedtages af Den Blandede Landbrugskomité Formålet med den påtænkte retsakt er at ændre bilag 1 og 2 til aftalen, hvad angår de indrømmelser på landbrugsområdet, som begge parter i aftalen har afgivet. 3.Den holdning, der skal indtages på Unionens vegne Formålet med den påtænkte retsakt er i) at ajourføre de numeriske koder i aftalen efter den seneste revidering af det harmoniserede system, ii) at rette en fejl i den seneste tilpasning af bilag 1 vedrørende toldindrømmelsen for udbenet skinke, og iii) at indarbejde de toldlempelser, der blev indrømmet af Schweiz i 1996 for hunde- og kattefoder bestemt til salg, i bilag 1 til aftalen. Retsakten har til formål at konsolidere nuværende eksisterende indrømmelser, der i øjeblikket ikke er tydeliggjort i aftalen, og at rette fejl, der forekommer i teksten til aftalen. Det er derfor en retsakt, der er ønskelig. Teksten til landbrugskomitéens afgørelse er udarbejdet i samarbejde med de schweiziske myndigheder. 4.Retsgrundlag 4.1.Proceduremæssigt retsgrundlag 4.1.1.Principper I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver" .

4.1.2.Anvendelse på det foreliggende tilfælde Den Blandede Landbrugskomité er et organ, der er nedsat ved en aftale, nærmere bestemt ved aftalen mellem Det Europæiske Fællesskab og Det Schweiziske Forbund om handel med landbrugsprodukter. Den retsakt, som Den Blandede Landbrugskomité skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. artikel 16 i aftalen mellem Det Europæiske Fællesskab og Det Schweiziske Forbund om handel med landbrugsprodukter.Den påtænkte retsakt hverken supplerer eller ændrer den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger. 4.2.2.Anvendelse på det foreliggende tilfælde Det primære mål med og indhold af den påtænkte retsakt vedrører landbruget og den fælles handelspolitik. Det materielle retsgrundlag for den foreslåede afgørelse er derfor artikel 207, stk. 4, i TEUF. 4.3.Konklusion Retsgrundlaget for den foreslåede afgørelse bør være artikel 207, stk. 4, sammenholdt med artikel 218, stk. 9, i TEUF. 5.OFFENTLIGGØRELSE AF DEN PÅTÆNKTE RETSAKT Eftersom den retsakt, der skal vedtages af Den Blandede Landbrugskomité, ændrer aftalen mellem Det Europæiske Fællesskab og Det Schweiziske Forbund om handel med landbrugsprodukter, skal den offentliggøres i Den Europæiske Unions Tidende som bilag til Rådets afgørelse. 2019/0149 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændringen af bilag 1 og 2 til aftalen

RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,